# Europos Sąjungos C 175A/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 175A |
| | |
| Leidimas lietuvių kalba | Informacija ir pranešimai | 66 metai2023m. gegužės 17d. |

ISSN 1977-0960

Europos Sąjungos

oficialusis leidinys

C 175A

Leidimas lietuvių kalba

Informacija ir pranešimai

66 metai2023m. gegužės 17d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Centrinis Bankas |
| 2023/C 175 A/01 | Pranešimas apie laisvą darbo vietą. Priežiūros valdybos pirmininkas | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Centrinis Bankas

2023/C 175 A/01

Pranešimas apie laisvą darbo vietą. Priežiūros valdybos pirmininkas

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Centrinis Bankas

| 2023 5 17 | LT | Europos Sąjungos oficialusis leidinys | CA 175/1 |
| --- | --- | --- | --- |

2023 5 17

LT

Europos Sąjungos oficialusis leidinys

CA 175/1

---

Pranešimas apie laisvą darbo vietą. Priežiūros valdybos pirmininkas

(2023/C 175 A/01)

1.   Įžanga

Priežiūros valdybos pareigoms eiti nuo 2024 m. sausio 1 d. Europos Centrinis Bankas (ECB) ieško tinkamo kandidato, turinčio pripažintą autoritetą ir patirtį bankininkystės ir finansų srityse.

2013 m. spalio 15 d. Tarybos reglamentu (ES) Nr. 1024/2013 (1) (BPM reglamentas) ECB pavesti specialūs uždaviniai, susiję su rizikos ribojimu pagrįstos kredito įstaigų priežiūros politika, ir sukurtas Bendras priežiūros mechanizmas (BPM). BPM sudaro ECB ir valstybių narių, kurių valiuta yra euro, nacionalinės kompetentingos institucijos, ir yra numatyta galimybė užmegzti glaudų bendradarbiavimą su valstybių narių, kurių valiuta nėra euro, kompetentingomis institucijomis. ECB yra atsakingas už viso BPM veikimą.

Už ECB pavestų priežiūros uždavinių planavimą ir vykdymą visapusiškai atsako Priežiūros valdyba – ECB vidaus organas. Priežiūros valdybą sudaro jos pirmininkas, pirmininko pavaduotojas, keturi ECB atstovai ir po vieną kiekvienos BPM dalyvaujančios valstybės narės (toliau – dalyvaujanti valstybė narė) nacionalinės kompetentingos institucijos atstovą. Kai kompetentinga institucija yra ne centrinis bankas, Priežiūros valdybos narys gali nuspręsti pakviesti valstybės narės centrinio banko atstovą. Priežiūros valdyba iš savo narių sudarė mažesnės sudėties iniciatyvinį komitetą, kuris padeda vykdyti jos veiklą, be kita ko, rengti Priežiūros valdybos posėdžius. Iniciatyvinį komitetą sudaro aštuoni nariai, įskaitant pirmininką, pirmininko pavaduotoją ir vieną iš ECB atstovų. Visi Priežiūros valdybos nariai veikia visos Sąjungos interesų labui.

Atrankos ir paskyrimo procedūroje bus atsižvelgiama į lyčių lygybės, patirties ir kompetencijos principus.

ECB tinkamai informuos Europos Parlamentą ir Europos Sąjungos Tarybą (ES Taryba) apie šią procedūrą, vadovaudamasis 2013 m. lapkričio 6 d. tarpinstituciniu susitarimu su Europos Parlamentu ir 2013 m. gruodžio 11 d. susitarimo memorandumu su ES Taryba.

2.   Uždaviniai

Vadovaujantis BPM reglamentu ir nedarant poveikio jokiems kitiems uždaviniams, kuriuos ECB valdančioji taryba gali nuspręsti pavesti Priežiūros valdybos pirmininkui ir pirmininko pavaduotojui, pirmininko atsakomybės sričiai bus priskirti šie konkretūs uždaviniai:

| — | pirmininkavimas Priežiūros valdybai; |
| --- | --- |

—

pirmininkavimas Priežiūros valdybai;

| — | pirmininkavimas Priežiūros valdybos iniciatyviniam komitetui; |
| --- | --- |

—

pirmininkavimas Priežiūros valdybos iniciatyviniam komitetui;

| — | viešas ECB metinės ataskaitos apie jo priežiūros uždavinių vykdymą pristatymas Europos Parlamentui ir euro grupei, dalyvaujant bet kurios dalyvaujančios valstybės narės, kurios valiuta nėra euro, atstovams; |
| --- | --- |

—

viešas ECB metinės ataskaitos apie jo priežiūros uždavinių vykdymą pristatymas Europos Parlamentui ir euro grupei, dalyvaujant bet kurios dalyvaujančios valstybės narės, kurios valiuta nėra euro, atstovams;

| — | euro grupės prašymu – dalyvavimas euro grupės posėdžiuose ECB priežiūros uždavinių vykdymo klausimais, dalyvaujant bet kurios dalyvaujančios valstybės narės, kurios valiuta nėra euro, atstovams; |
| --- | --- |

—

euro grupės prašymu – dalyvavimas euro grupės posėdžiuose ECB priežiūros uždavinių vykdymo klausimais, dalyvaujant bet kurios dalyvaujančios valstybės narės, kurios valiuta nėra euro, atstovams;

| — | Europos Parlamento prašymu – dalyvavimas Europos Parlamento kompetentingų komitetų posėdžiuose ECB priežiūros uždavinių vykdymo klausimais ir, gavus prašymą, dalyvavimas konfidencialiose uždarose žodinėse diskusijose ECB priežiūros uždavinių klausimais su Europos Parlamento kompetentingo komiteto pirmininku ir pirmininko pavaduotojais, kai tokios diskusijos reikalingos Europos Parlamento įgaliojimams vykdyti pagal Sutartį dėl Europos Sąjungos veikimo; |
| --- | --- |

—

Europos Parlamento prašymu – dalyvavimas Europos Parlamento kompetentingų komitetų posėdžiuose ECB priežiūros uždavinių vykdymo klausimais ir, gavus prašymą, dalyvavimas konfidencialiose uždarose žodinėse diskusijose ECB priežiūros uždavinių klausimais su Europos Parlamento kompetentingo komiteto pirmininku ir pirmininko pavaduotojais, kai tokios diskusijos reikalingos Europos Parlamento įgaliojimams vykdyti pagal Sutartį dėl Europos Sąjungos veikimo;

| — | dalyvaujančios valstybės narės nacionalinio parlamento kvietimu – dalyvavimas, kartu su nacionalinės kompetentingos institucijos atstovu, nuomonių pasikeitime dėl kredito įstaigų priežiūros toje valstybėje narėje. |
| --- | --- |

—

dalyvaujančios valstybės narės nacionalinio parlamento kvietimu – dalyvavimas, kartu su nacionalinės kompetentingos institucijos atstovu, nuomonių pasikeitime dėl kredito įstaigų priežiūros toje valstybėje narėje.

Be to, pagal BPM reglamentą ECB pavestų uždavinių vykdyme dalyvaujantys darbuotojai yra atskaitingi Priežiūros valdybos pirmininkui pagal ECB valdančiosios tarybos ir vykdomosios valdybos nustatytas sąlygas.

Priežiūros valdybos pirmininkas savo uždavinius vykdo glaudžiai bendradarbiaudamas su savo pavaduotoju.

3.   Kompetencija, patirtis ir gebėjimai

Pareiškėjai privalo atitikti šiuos kriterijus (būtina atitikti iki paraiškų pateikimo galutinio termino):

| — | būti Europos Sąjungos valstybės narės pilietis ir turėti visas piliečio teises; |
| --- | --- |

—

būti Europos Sąjungos valstybės narės pilietis ir turėti visas piliečio teises;

| — | turėti pripažintą autoritetą ir patirtį bankininkystės ir finansų srityse, įskaitant reikšmingą profesinę patirtį finansų priežiūros arba makroprudencinės priežiūros srityje, arba abiejose šiose srityse; |
| --- | --- |

—

turėti pripažintą autoritetą ir patirtį bankininkystės ir finansų srityse, įskaitant reikšmingą profesinę patirtį finansų priežiūros arba makroprudencinės priežiūros srityje, arba abiejose šiose srityse;

| — | turėti daug patirties vadovaujant valdymo grupei ir ją formuojant, įskaitant aiškų tiek strateginio, tiek veiklos lygmens pasiekimų sąrašą; |
| --- | --- |

—

turėti daug patirties vadovaujant valdymo grupei ir ją formuojant, įskaitant aiškų tiek strateginio, tiek veiklos lygmens pasiekimų sąrašą;

| — | turėti reikšmingą vadovavimo patirtį sėkmingai vadovaujant aukštos kvalifikacijos ir, pageidautina, daugiakalbio ir daugiakultūrinio personalo grupėms; |
| --- | --- |

—

turėti reikšmingą vadovavimo patirtį sėkmingai vadovaujant aukštos kvalifikacijos ir, pageidautina, daugiakalbio ir daugiakultūrinio personalo grupėms;

| — | puikiai mokėti anglų kalbą; |
| --- | --- |

—

puikiai mokėti anglų kalbą;

| — | nebūti ECB valdančiosios tarybos nariu. |
| --- | --- |

—

nebūti ECB valdančiosios tarybos nariu.

Papildomai idealiu atveju pareiškėjai turi:

| — | visapusiškai išmanyti ES institucijų ir ES sprendimų priėmimo procesus bei kitus ECB veiklai svarbius Europos ir tarptautinius procesus; |
| --- | --- |

—

visapusiškai išmanyti ES institucijų ir ES sprendimų priėmimo procesus bei kitus ECB veiklai svarbius Europos ir tarptautinius procesus;

| — | visapusiškai išmanyti ECB uždavinius ir ECB veikimą; |
| --- | --- |

—

visapusiškai išmanyti ECB uždavinius ir ECB veikimą;

| — | turėti patirties pirmininkaujant aukšto lygio komitetams ir (arba) grupėms, pageidautina, tarptautinėje aplinkoje; |
| --- | --- |

—

turėti patirties pirmininkaujant aukšto lygio komitetams ir (arba) grupėms, pageidautina, tarptautinėje aplinkoje;

| — | turėti puikius komunikavimo, asmeninio bendravimo, įtakos darymo ir derybų įgūdžius, leidžiančius kurti pasitikėjimu grįstus darbinius santykius su visais suinteresuotaisiais asmenimis ir subjektais ES ir už jos ribų; |
| --- | --- |

—

turėti puikius komunikavimo, asmeninio bendravimo, įtakos darymo ir derybų įgūdžius, leidžiančius kurti pasitikėjimu grįstus darbinius santykius su visais suinteresuotaisiais asmenimis ir subjektais ES ir už jos ribų;

| — | vidutiniu lygiu mokėti dar bent vieną kitą oficialią ES kalbą. |
| --- | --- |

—

vidutiniu lygiu mokėti dar bent vieną kitą oficialią ES kalbą.

4.   Darbo sąlygos

Priežiūros valdybos pirmininko darbo sąlygas, ypač atlyginimą, pensijas ir kitas socialinės apsaugos išmokas nustato ECB valdančioji taryba.

Kadencija truks penkerius metus ir nebus atnaujinama.

Darbo vieta bus Frankfurte prie Maino (Vokietija), kuriame yra ECB buveinė.

5.   Nepriklausomumas ir etikos standartai

Pirmininkas turi veikti nepriklausomai ir objektyviai visos ES interesų labui ir negali siekti gauti ar priimti jokių ES institucijų ar įstaigų, valstybių narių Vyriausybių ar bet kurio kito viešo arba privataus subjekto nurodymų.

Paskirtas pirmininkas dirbs visu etatu ir negalės eiti jokių pareigų nacionalinėse kompetentingose institucijose.

Pirmininkas turės laikytis aukščiausių etikos standartų, atitinkančių jo atsakomybę už ECB ir BPM vientisumo ir gero vardo išsaugojimą. Visų pirma, jis turės laikytis profesinės paslapties reikalavimų ir apribojimų, taikomų pasibaigus darbo santykiams (veiklos pertraukos laikotarpio), dvejus metus nuo kadencijos pabaigos, kaip nurodyta ECB aukšto lygio tarnautojų elgesio kodekse, kad būtų galima iš anksto įvertinti galimus su bet kuria nauja darbo vieta susijusius interesų konfliktus, neleisti jiems kilti ir išvengti „sukamųjų durų“ reiškinio.

6.   Atranka ir paskyrimas

Pirmininko atrankos ir paskyrimo procedūra bus atliekama vadovaujantis BPM reglamente nustatytais reikalavimais ir pirmiau minėta atskaitomybės Europos Parlamentui ir ES Tarybai tvarka. Procedūra apims šiuos etapus:

1.   Pirminė atranka

ECB valdančioji taryba sudarys pirminės atrankos kolegiją, kuri vertins paraiškas pagal šiame pranešime apie laisvą darbo vietą nurodytus kriterijus. Įvertinus paraiškas, tinkamiausi kandidatai dalyvaus pokalbyje su pirminės atrankos kolegija, o jų lyderystės įgūdžius vertins išorės paslaugų teikėjas. Numatoma, kad vertinimai ir pokalbiai bus atlikti per savaites nuo 2023 m. birželio 26 d. (pirmadienio) ir nuo 2023 m. liepos 3 d. (pirmadienio).

Pirminės atrankos kolegija pateiks tinkamų kandidatų trumpąjį sąrašą bei vertinimo ataskaitą ECB valdančiajai tarybai apsvarstyti.

2.   Europos Parlamento ir ES Tarybos informavimas

ECB informuos Europos Parlamento kompetentingą komitetą ir ES Tarybą apie paraiškas eiti pirmininko pareigas pateikusių pareiškėjų struktūrą (paraiškų skaičių, profesinius įgūdžius, lyčių ir pilietybių pusiausvyrą ir t. t.) ir pateiks jiems ECB valdančiosios tarybos patvirtintą kandidatų trumpąjį sąrašą. Trumpasis sąrašas taip pat bus pateiktas Priežiūros valdybai.

3.   ECB valdančiosios tarybos pasiūlymas ir Europos Parlamento patvirtinimas

Išklausiusi Priežiūros valdybos, ECB valdančioji taryba pateiks Europos Parlamentui patvirtinti pasiūlymą dėl remiantis pirminės atrankos kolegijos sudarytu trumpuoju sąrašu atrinkto pirmininko paskyrimo. Kartu bus pateikti raštu išdėstyti pasiūlymą paaiškinantys argumentai.

4.   ES Tarybos vykdomas paskyrimas

Europos Parlamentui patvirtinus ECB valdančiosios tarybos pasiūlymą, ES Taryba priims įgyvendinimo sprendimą dėl pirmininko paskyrimo. Šį sprendimą ES Taryba priims kvalifikuota balsų dauguma, neatsižvelgdama į savo narių, kurie nėra iš dalyvaujančių valstybių narių, balsus.

7.   Paraiškų teikimo tvarka

Pareiškėjai savo paraiškas su pridėtu gyvenimo aprašymu (curriculum vitae – CV) turi išsiųsti registruotu paštu arba per privačią kurjerių tarnybą ne vėliau kaip 2023 m. birželio 23 d. (su datą patvirtinančiu pašto registracijos arba privačios kurjerių tarnybos antspaudu) šiuo adresu:

European Central Bank, President’s office, Sonnemannstraße 20, 60314 Frankfurt, Germany.

Atsižvelgiant į galimus pašto vėlavimus, pirmiau nurodyta tvarka registruotu paštu arba per privačią kurjerių tarnybą siunčiamas paraiškas ir CV taip pat reikėtų atsiųsti elektroniniu formatu elektroniniu paštu SBSelection@ecb.europa.eu iki 2023 m. birželio 23 d.

ECB pasilieka teisę pratęsti paraiškų pagal šį konkursą pateikimo galutinį terminą, paskelbdamas naują galutinį terminą.

8.   Pareiškimas apie privatumo apsaugą

Visą pareiškėjų asmeninę informaciją ECB tvarkys laikydamasis ES duomenų apsaugos teisės aktų (2). ECB yra asmens duomenų, tvarkomų šiame pranešime apie laisvą darbo vietą nurodytos atrankos procedūros tikslais, valdytojas. Už duomenų tvarkymą atsakingas ECB žmogiškųjų išteklių generalinis direktorius. Duomenų tvarkymo tikslas – organizuoti Priežiūros valdybos pirmininko atranką ir paskyrimą. Visi asmens duomenys bus tvarkomi tik šiuo tikslu. Pareiškėjų asmens duomenis gaus pirminės atrankos kolegijos nariai, ECB valdančiosios tarybos nariai ir Priežiūros valdybos nariai. Trumpajame sąraše nurodytų kandidatų asmens duomenys bus pateikti Europos Parlamento kompetentingam komitetui ir ES Tarybai. Be to, ECB perduos atitinkamus asmens duomenis išorės bendrovei „Deloitte Consulting GmbH, Munich“ (Vokietija), kuri atliks atskirą atitinkamų lyderystės įgūdžių vertinimą. Ji bus įpareigota laikytis griežtų konfidencialumo ir duomenų apsaugos standartų.

Daugiau informacijos apie tai, kaip ECB tvarko asmens duomenis savo įdarbinimo procedūroje, žr. pranešimą apie privatumą.

---

(1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

(2)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295 2018 11 21, p. 39), ir 2020 m. gegužės 5 d. Europos Centrinio Banko sprendimas (ES) 2020/655, patvirtinantis duomenų apsaugos Europos Centriniame Banke įgyvendinimo taisykles ir panaikinantis Sprendimą ECB/2007/1 (ECB/2020/28) (OL L 152, 2020 5 15, p. 13).

---